Soosaare mõis

Soosaare mõis (saksa keeles Soosaar) oli rüütlimõis Kolga-Jaani kihelkonnas Viljandimaal. (vaadatud 27.01.2016) Nüüdisaegse haldusjaotuse järgi jääb mõis Viljandi maakonda Viljandi valda.

Mõis asutati 17. sajandil. 1790. aastal omandas mõisa Õisu Siversi liini Friedrich Wilhelm von Siversi pärijate kokkuleppel Reinhold Heinrich von Sivers (1768–1820). 1859. aastal läks pärijate kokkuleppel mõis Karl Magnus Adolph Ernst von Siversi (1765–1830) ainuomandisse, kuid Liivimaa õuekohtu otsusega läks mõis testamendita pärimise korras Reinhold Heinrich von Siversi pärijate ühisomandisse. 1869. aastal, Karl Magnus Adolph Ernst von Siversi surma järel, läks mõis selle pärijate ühisomandisse ja seejärel Karl von Siversi pärijate kokkuleppel läks Soosaare mõis Robert Heinrich Magnus von Siversi ainuomandisse.

1918. aastal päris Soosaare mõisa Robert Heinrich Magnus von Siversi seaduslik pärija, poeg Karl Edward John Nikolai von Sivers.Soosaare mõis (Kolga-Jaani khk), Kinnistute register Eesti Rahvusarhiivis

1919. aasta maareformiga Soosaare mõis võõrandati Herbert von Siversilt.
pisi|Soosaare mõisa peahoone varemed
1929. aasta suvel Soosaare endine omanik ei soovinud enam maad enda käes rendil pidada. Omavalitsuse arvamust küsimata planeeriti endisele mõisnikule von Sieversile 200-hektariline maa-ala. Selle peale andsid maatahtjad protesti põllutööministeeriumile. Sieversi talu planeeriti ümber ning muist põldu anti asunikele ja endisele omanikule anti sood juurde. Sievers sai neli asundustalu sooparanduse eriotstarbeks.Endine mõisnik hakkab sood harima. Postimees nr 304, 8. november 1930

 Mõisa peahoone 
Soosaare mõisa ühekorruseline väike kivist peahoone on ehitatud arvatavasti 19. sajandi keskel. Peahoone on pikka aega tühjalt seisnuna rüüstatud ja lagunenud.

Viited

Välislingid

Kategooria:Kolga-Jaani kihelkond
Kategooria:Viljandimaa mõisad
Kategooria:Liivimaa fideikomissmõisad
Kategooria:Siversite mõisad